wickkiey/tamil-wikipedia-markdown huggingface dataset:
# ராபர்ட் அன்டசன்


**ராபர்ட் அன்டசன்** (*Robert Anderson * பிறப்பு: சூலை 24 1893 , இறப்பு: தெரியாது) இவர் அமெரிக்க அணியின் துடுப்பாட்டக்காரர். மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1912,1913 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- ராபர்ட் அன்டசன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

- ராபர்ட் அன்டசன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# லகிரு வீரகல

**லகிரு வீரகல** (*Lahiru Weragala*, பிறப்பு: மார்ச்சு 12 1989), இலங்கை கொழும்புப் பிறப்பிடமாகக் கொண்ட துடுப்பாட்டக்காரர். இவர் 11 முதல்தர துடுப்பாட்டப் போட்டிகளிலும், 10 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை மரியன்ஸ் விளையாட்டுக்கழக அணி உறுப்பினராக பங்குகொண்டார்.  

## மூலம்
- லகிரு வீரகல - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# சாகான் விஜேசிரி

**சாகான் விஜேசிரி** (*Sahan Wijesiri*, பிறப்பு: சனவரி 9 1988), இலங்கை கொழும்புப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2008/09 பருவ ஆண்டுகளில், இலங்கை தமிழ்யூனியன் விளையாட்டுக்கழக அணி உறுப்பினராக பங்குகொண்டார்.  

## மூலம்
- சாகான் விஜேசிரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# உதேஸ் விஜேசூரிய

**உதேஸ் விஜேசூரிய** (*Udesh Wijesuriya*, பிறப்பு: சனவரி 9 1988), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை காலி விளையாட்டுக்கழக அணி உறுப்பினராக பங்குகொண்டார்.  

## மூலம்
- உதேஸ் விஜேசூரிய - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பீ. டபிள்யு. விஜேதுங்க

**பீ. டபிள்யு. விஜேதுங்க** (*B. W. Wijetunge*), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1990/91 பருவ ஆண்டுகளில், இலங்கை கோல்ட் விளையாட்டுக்கழக அணி உறுப்பினராக பங்குகொண்டார்.  

## மூலம்
- பீ. டபிள்யு. விஜேதுங்க - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# துமிந்த விஜேவீர

**துமிந்த விஜேவீர** (*Duminda Wijeweera*, பிறப்பு: திசம்பர் 9 1986), இலங்கை காலியைப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை கடற்படை விளையாட்டுக்கழக அணி உறுப்பினராக பங்குகொண்டார்.  

## மூலம்
- துமிந்த விஜேவீர - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மார்க் வில்லி

**மார்க் வில்லி** (*Mark Wille*, பிறப்பு: சனவரி 24 1987), இலங்கை கொழும்பு வெள்ளவத்தையைப் பிறப்பிடமாகக் கொண்ட துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை கடற்படை விளையாட்டுக்கழக அணி உறுப்பினராக பங்குகொண்டார்.  

## மூலம்
- மார்க் வில்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# தரிந்து விமலதாச

**தரிந்து விமலதாச** (*Tharindu Wimaladasa*, பிறப்பு: ஆகத்து 24 1985), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டுகளில், இலங்கை அந்தோனியன் விளையாட்டுக்கழக அணி உறுப்பினராக பங்குகொண்டார்.  

## மூலம்
- தரிந்து விமலதாச - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# கயான் விமலசாந்த

**கயான் விமலசாந்த** (*Gayan Wimalashantha*, பிறப்பு: ஏப்ரல் 23 1983), இலங்கை ராகமயைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2005/06 பருவ ஆண்டுகளில், இலங்கை பொலிஸ் விளையாட்டுக்கழக அணி உறுப்பினராக பங்குகொண்டார்.  

## மூலம்
- கயான் விமலசாந்த - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டிலான் வூட்டஸ்

**டிலான் வூட்டஸ்** (*Dilan Woutersz*, பிறப்பு: அக்டோபர் 20 1977), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999/00 பருவ ஆண்டுகளில், இலங்கை நொன்டர்ஸ் கிரிப்ஸ் விளையாட்டுக்கழக அணி உறுப்பினராக பங்குகொண்டார்.  

## மூலம்
- டிலான் வூட்டஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# முகம்மது சரூக்

**முகம்மது சரூக்** (*Mohamed Zarook*, பிறப்பு: சூலை 25 1967), இலங்கை கொழும்பைப் பிறப்பிடமாகக் கொண்ட துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988/89 பருவ ஆண்டுகளில், இலங்கை முவர்ஸ் விளையாட்டுக்கழக அணி உறுப்பினராக பங்குகொண்டார்.  

## மூலம்
- முகம்மது சரூக் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு
# சார்ல்சு கிளவர்-பிரவுண்


**சார்ல்சு கிளவர்-பிரவுண்** (*Charles Clover-Brown*, பிறப்பு: செப்டம்பர் 18 1907, இறப்பு: அக்டோபர் 6 1982), இங்கிலாந்தைப் பிறப்பிடமாகக் கொண்ட இலங்கை துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1930/31-1935/36 பருவ ஆண்டுகளில், இலங்கை விளையாட்டுக்கழக அணி உறுப்பினராக பங்குகொண்டார்.  

## மூலம்
- சாள்ஸ் கிளவர் - பிரவுன்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வால்ட்டர் பில்ப்ஸ்



**வால்ட்டர் பிலிப்ஸ்** (*Walter Philps*, பிறப்பு: ஏப்ரல் 8 1903), இங்கிலாந்தைப் பிறப்பிடமாகக் கொண்ட இலங்கை துடுப்பாட்டக்காரர். இவர் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1926/27பருவ ஆண்டுகளில், இலங்கை விளையாட்டுக்கழக அணி உறுப்பினராக பங்குகொண்டார்.  

## மூலம்
- வால்ட்டர் பிலிப்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# இம்ரான் அவான்


**இம்ரான் அவான்** (*Imran Awan* பிறப்பு: சூன் 2 1979 ), இவர் அமெரிக்க அணியின் துடுப்பாட்டக்காரர். பாக்கித்தானைப் பிறப்பிடமாகக் கொண்டவர். ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2005-2008/09 பருவ ஆண்டில் ஏ-தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- இம்ரான் அவுன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- இம்ரான் அவுன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# வார்ப்புரு:IPA vowels audio/doc



### Usage

### Technical note
Used subtemplates:  
Input options:  
<pre></pre>  

The unnamed and named parameters define:  
:1st= IPA symbol  
:2nd= IPA symbol  
:3rd= position offset from side (in %)  
:4th= position offset from top side (in %)  
:soundfile1 = name of the soundfile, when different from default (IPAsym-name).  
:soundfile2 = name of the soundfile, when different from default (IPAsym-name).  

Subsequently subtemplate are called, calls and , to produce a soundbox + linked symbol per symbol.  

=
# உலகத் தமிழர் பொருளாதார மாநாடு

**உலகத் தமிழர் பொருளாதார மாநாடு** என்பது தமிழர்களுக்கும் உலகளாவிய வணிகச் சமூகத்துக்கும் இடையே ஒத்திசைவையும் கூட்டுத்தொழிலையும் ஊக்குவிப்பதை நோக்கமாகக் கொண்டு ஒழுங்கு செய்யப்படும் மாநாடு ஆகும்.  

## மாநாடுகள்
- 2009 - சென்னை
- 2011 - டுபாய்
- 2018 - புதுச்சேரி (5 வது)
# ஓமானில் தமிழர்


ஓமானில் சுமார் 10 000 - 15 000 வரையான தமிழர்கள் வசிக்கிறார்கள். இவர்களில் பெரும்பாலானவர்கள் இந்தியத் தமிழர்கள் ஆவார்கள். தொழில் வாய்ப்புக்கள் தேடி தமிழர்கள் இங்கு வந்தார்கள்.  

## வரலாறு
ஓமானுக்கு தமிழர்கள் பணி நிமித்தம் 1950 களுக்குப் பின்பு பெருமளவில் சென்றார்கள்.  

## அமைப்புகள்
- மசுகட் தமிழ்ச் சங்கம்
# மசுகட் தமிழ்ச் சங்கம்

**மசுகட் தமிழ்ச் சங்கம்** ஒமானிய நகரமான மசுகட் தமிழ்ச் சமூகதின் சங்கம் ஆகும்.இது 1983 ம் ஆண்டு தொடங்ப்பட்டது.  

## பணிகள்
- தமிழ் மொழிக் கல்வி
- தமிழ்ப் பண்பாட்டு நிகழ்வுகள்
- தமிழர் வலைப்பின்னல்
- புதிய குடிவரவாளர்களுக்கு உதவுதல்
- பொழுதுபோக்கு நிகழ்வுகள்
# கத்தாரில் தமிழர்


கத்தாரில் ஒரு சிறிய தமிழ்ச் சமூகம் உள்ளது. இவர்களில் பெரும்பாலானவர்கள் தொழில்வாய்ப்புக்கள் தேடி தமிழகத்தில் இருந்து சென்றவர்கள் ஆவார். இங்கு கத்தார் தமிழ்ச் சங்கம் என்ற ஒரு தமிழர் அமைப்பும் உள்ளது.  

## அமைப்புகள்
- கத்தார் தமிழ்ச் சங்கம்
- செந்தமிழர் பாசறை கத்தார்
# ஐக்கிய அரபு அமீரக தமிழ்ச் சங்கம்

**ஐக்கிய அரபு அமீரக தமிழ்ச் சங்கம்** அல்லது யு. ஏ. இ தமிழ்ச் சங்கம் என்பது ஐக்கிய அரபு அமீரக வாழ் தமிழர்களை ஒருங்கிணைக்கும் தமிழ்ச் சங்கம் ஆகும். இது 2008-ஆம் ஆண்டு தொடங்கப்பட்டது.  

## பணிகள்
- ஏழைகளுக்கும் முதியோருக்கும் அனாதைகளுக்கும் உதவி செய்தல்.
- தமிழ் மொழிக் கல்வி, தமிழ்ப் பண்பாடு
- ஒற்றுமை வளர்த்தல்
# போட்சுவானா தமிழ்ப் பண்பாட்டு ஒன்றியம்

**போட்சுவானா தமிழ்ப் பண்பாட்டு ஒன்றியம்** (Botswana Tamil Cultural Association) என்பது போட்சுவானா வாழ் தமிழர்களின் ஓரு பண்பாட்டு அமைப்பு ஆகும். இந்த அமைப்பு 1984 ம் ஆண்டு தொடங்கப்பட்டு, 1992 ம் ஆண்டு அந்த நாட்டில் பதியப்பட்டது.  

## பணிகள்
- தமிழ் வகுப்புகள்
- கலை விழாக்கள்
# காங்கோ தமிழ்ச் சங்கம்

**காங்கோ தமிழ்ச் சங்கம்** (*Congo Tamil Association*), முன்னர் **காங்கோ தமிழ் இளைஞர் பண்பாட்டு மன்றம்** (*ட்ய்ய்க்கா க்கொஙொ*) என்றழைக்கப்பட்டது) என்பது காங்கோ வாழ் தமிழர்களால் நடத்தப்படும் ஒரு தமிழ்ச்சங்கம் ஆகும். இது காங்கோ மக்களாட்சிக் குடியரசு தலைநகர் கின்சாசா பெருநகரில் வசிக்கும் காங்கோ தமிழர்கள் ஒன்று சேர்ந்து நடத்தும் தமிழ்ச்சங்கமாகும். 2011 ஆகத்து இந்திய விடுதலை நாள் கொண்டாட்டத்தோடு ஆரம்பிக்கப்பட்ட இந்த சங்கமானது எண்ணற்ற விழாக்கள், கொண்ட்டாட்டங்கள், இலக்கிய விழாக்கள், தமிழ் முப்பெரும் விழாக்கள், புத்தக வெளியீட்டு விழாக்கள் போன்றவற்றை நடத்தி வருகிறது. காங்கோ - கின்சாசா வாழ் தமிழ் மக்களை ஒருங்கிணைக்கும் பாலமாக இந்தசங்கம் செயற்படுகிறது. அதோடு தமிழ் மொழி, பண்பாடு இவற்றை அடுத்த தலைமுறையினருக்கு கொண்டு செல்லும் விதமாக கின்சாசா வாழ் தமிழர்களின் குழந்தைகளுக்கென்று ஞாயிறு தோறும் காங்கோ தமிழ்ப்பள்ளி செயற்பட்டு வருகிறது. இங்குள்ள தமிழர்களின் எழுத்தாற்றல் மற்றும் வாசிக்கும் ஆர்வத்தை தூண்டும் விதமாக காங்கோ தமிழ்ச்சாரல் என்ற மாத இதழ் மின்னிதழ் வடிவிலும் அச்சு வடிவிலும் வெளியிடப்பட்டது. தற்போது இவ்விதழ் ஒரிசா பாலு அவர்களின் ஆலோசனையின் படி **ஆப்பிரிக்கத் தமிழ்ச்சாரல்** என்ற மாத இதழாக ஆப்பிரிக்காவில் வாழும் தமிழ் எழுத்தாளர்களுடய பங்களிப்புகளுடன் மின்னிதழாக மட்டும் வெளிவருகிறது.  

## மன்றத்தின் தலைவர்கள்
- 2023 (நடப்பு) - திரு. சிதம்பரம்
- 2022 - திரு. சந்தானராமன்
- 2020 மற்றும் 2021 - திரு. இரா சுந்தர்
- 2018 மற்றும் 2019 - திரு.சௌந்தரராசன்
- 2017 - திரு.விக்டர் செயக்குமார்
- 2016 - திரு. சுந்தர் ராசன்
- 2015 - திரு.ராசக்குமார்
- 2014 - திரு.சொக்கலிங்கம்
- 2013 - திரு. செரால்டு முத்து
- 2012 - திரு.சத்தியசீலன்
- 2011 - திரு.ஆல்பர்ட்

## சிறப்பு விழாக்கள்
- இலக்கிய விழா
- புத்தக வெளியீட்டு விழா
- தமிழ் முப்பெரும் விழா

## காங்கோ தமிழ்ப்பள்ளி
காங்கோ தமிழ்ச் சங்கத்தின் உறுப்பினர்களின் குழந்தைகளுக்கு தாய் மொழியாம் தமிழ் மொழியை எழுதவும் படிக்கவும் பேசவும் சொல்லித்தரும் பள்ளியாக காங்கோ தமிழ்ப் பள்ளி இயங்குகிறது. இது 2013 ஆம் ஆண்டு முதல் ஞாயிறு தோறும் EIS பள்ளி வளாகத்தில் இயங்கி வருகிறது.
# கிறித்தவ நம்பிக்கை அறிக்கை (பட்டியல்)

கிறித்தவ சமயம் தொடங்கியதிலிருந்து குறிப்பாக முதல் சில நூற்றாண்டுகளில் சில நம்பிக்கை அறிக்கைகளை உருவாக்கித் தந்துள்ளது. கிறித்தவர்கள் எதை நம்பி ஏற்கின்றார்கள் என்பதை நிர்ணயிக்கின்ற உரைகல் போல இந்நம்பிக்கை அறிக்கைகள் இருந்துவந்துள்ளன. இவை மிகப் பெரும்பான்மையான கிறித்தவ சபைப் பிரிவுகளால் ஏற்கப்பட்டுள்ளன. முக்கிய நம்பிக்கை அறிக்கைகளின் பட்டியல் கீழே தரப்படுகிறது:  

## நம்பிக்கை அறிக்கைகள்
| நம்பிக்கை அறிக்கை | உருவாக்கப்பட்ட ஆண்டு | ஏற்போர் | மூலப் பெயர் | குறிப்புகள் | உரைக்கூற்று இணைப்பு |
| --- | --- | --- | --- | --- | --- |
| திருத்தூதர்களின் நம்பிக்கை அறிக்கை | 200-900 | கிட்டத்தட்ட எல்லா கிறித்தவ சபைப் பிரிவுகளும் | Lat.: *Symbolum Apostolorum* or *Symbolum Apostolicum* | இந்நம்பிக்கை அறிக்கை தோன்றியது பற்றிய விவரங்கள் தெளிவாக இல்லை |  |
| நிசேயா நம்பிக்கை அறிக்கை | 325 | இயேசு கிறிஸ்து தெய்வீகப் பண்பைக் கொண்டிருந்தாலும், ஒரு குறிப்பிட்ட காலகட்டத்தில் படைக்கப்பட்டவரே என்று கற்பித்த ஆரியுஸ் என்பவரின் கொள்கை தவறு என்று முதலாம் நிசேயா பொதுச்சங்கம் (கிபி 325) அறிவித்தது. தந்தை, மகன், தூய ஆவி என மூன்று ஆள்களாக இருக்கும் ஒரே கடவுள் பற்றிய உண்மையை நம்பிக்கை அறிக்கையாக இப்பொதுச்சங்கம் வரையறுத்தது. |  |  |  |
| நிசேயா-காண்ஸ்டாண்டிநோபுள் நம்பிக்கை அறிக்கை | 381 | கிட்டத்தட்ட எல்லா கிறித்தவ சபைப் பிரிவுகளும் | நிசேயா நம்பிக்கை அறிக்கை விரிவாக்கப்பட்டு மீள்பார்வை இடப்பட்ட பாடம் இது. இயேசுவின் இறைத்தன்மையை முழுமையாக ஏற்காத ஆரியுசுக்கு மறுப்பாக எழுந்த மற்றொரு தப்பறைக் கொள்கை அப்போல்லினாரிஸ் என்பவரால் போதிக்கப்பட்டது. இயேசுவுக்கு மனித உள்ளம் கிடையாது, இறை உள்ளம் மட்டுமே உண்டு என்று போதித்த அப்போல்லினாரிசின் கொள்கைக்கு நிசேயா-காண்ஸ்டாண்டிநோபுள் நம்பிக்கை அறிக்கை பதில் அளிக்கிறது. இந்நம்பிக்கை அறிக்கையில் "தூய ஆவி தந்தையிடமிருந்தும் மகனிடமிருந்தும் புறப்படுகின்றார்" என வரும் சொற்றொடரில் "மகனிடமிருந்தும்" என்னும் சொல் மேலைத் திருச்சபையால் சேர்க்கப்பட்டது என்று கூறி கீழைத் திருச்சபை குறைகூறியது. இதனால் கிறித்தவம் இரண்டாகப் பிளவுபட்டது. |  |  |
| கால்செதோனிய நம்பிக்கை அறிக்கை | 451 | கால்செதோனியா பொதுச்சங்கம் |  |  |  |
| அத்தனாசியுஸ் நம்பிக்கை அறிக்கை | 500 | கிட்டத்தட்ட எல்லா கிறித்தவ சபைப் பிரிவுகளும் | Lat.: *Quicumque vult* |  |  |
# பல்பகுதியப் பொறியியல்

**பல்பகுதியப் பொறியியல்** (*Polymer Engineering*) என்பது பல்பகுதியப் பொருட்களின் வடிவமைப்பு, மூலக்கூறுகள், பயன்பாடு ஆகியவற்றை முழுவதுமாக ஆராய்ந்து படிக்கும் பொறியியல்துறையாகும். பொருளறிவியல் துறையில் வெகுவேகமாக வளர்ந்து வரும் பிரிவுகளில் ஒன்று பல்பகுதியப் பொறியியல் துறையாகும். வேகமாக அதிகரிக்கும் பாலிமரின் உற்பத்திக்கேற்ப, பணிபுரிபவர்களின் எண்ணிக்கையும் தொடர்ந்து அதிகரித்து வருகிறது.  
பாலிமர்களை உற்பத்தி செய்வது மற்றும் பயன்படுத்துவது ஆகியவற்றில் கெமிக்கல் பொறியியலின் கோட்பாடுகளையும் விதிகளும் பயன்படுத்தப்படுகின்றன. இதற்காக தொழிற்சாலை வடிவமைப்பு, முறைமை வடிவமைப்பு, வெப்ப இயக்கவியல், போக்குவரத்து அம்சங்கள் ஆகிய கோட்பாடுகள் இத்துறை நிபுணர்களால் ஆராயப்படுகின்றன.
# மேல் நடு இதழ்விரி உயிர்



**மேல் நடு இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் நடு இதழ்விரி உயிர்**, **மூடிய நடு இதழ்விரி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய நடு இதழ்விரி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு ɨ என்பது. இது, *i* மீது ஒரு சிறிய கிடைக்கோட்டை இட்டுப் பெறப்படுகிறது. இவ்வொலியையும், அதன் குறியீட்டையும் *கோடிட்ட-ஐ* (barred-i) என்பர்.  

## ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப்பகுதியில் அமையும். அதாவது முன்னுயிர்களை ஒலிக்கும்போது உள்ள நிலைக்கும், பின்னுயிர்களை ஒலிக்கும்போது உள்ள நிலைக்கும் இடையில் அமைந்திருக்கும்.
- இதனை ஒலிக்கும்போது உள்ள இதழமைவு நிலை, இதழ்விரி நிலையாகும். அதாவது இதழ்கள் குவியாமல் விரிந்த நிலையில் இருக்கும்.

## பயன்பாடு
இந்திய-ஐரோப்பியம், திராவிடம் போன்ற மொழிக் குடும்பங்களில் /ɨ / ஒரு ஒலியனாகக் காணப்படுவது மிகவும் அரிது. ஆனால், அமெரிக்கத் தாயக மக்களின் மொழிகளில் தனியான ஒரு ஒலியனாக இது பொதுவாகப் பயன்படுகிறது. தற்காலத்தனவும், மீட்டுருவாக்கியனவுமான இத்தகைய மொழிகள் பலவற்றில், இவ்வொலிக்கு நெருங்கிய , போன்ற உயிரொலிகளுடன் ஒலிப்பியல் அடிப்படையிலான வேறுபாட்டையும் இவ்வொலியன் கொண்டுள்ளது. கவுஃப்மன் கம்பெல், இசுட்டாக் சிமித் என்போர் எழுதிய நூலொன்றில், இந்த ஒலியன் இடையமெரிக்கப் பண்பாட்டுப் பகுதியில் ஒரு பொது அம்சமாக விளங்குவதை எடுத்துக் காட்டியுள்ளனர்.
# மேல் நடு இதழ்குவி உயிர்



**மேல் நடு இதழ்குவி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் நடு இதழ்குவி உயிர்**, **மூடிய நடு இதழ்குவி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய நடு இதழ்குவி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு ʉ என்பது. இது, *u* மீது ஒரு சிறிய கிடைக்கோட்டை இட்டுப் பெறப்படுகிறது. இவ்வொலியையும், அதன் குறியீட்டையும் *கோடிட்ட-யூ* (barred-u) என்பர்.  

பெரும்பாலான மொழிகளில் இந்த உயிரை, முன் நீட்டிய இதழ் அமைவுடன் (புற இதழ் குவிவு) ஒலிக்கின்றனர். முன் நீட்டாமல் அழுத்திக் குவிந்த (அக இதழ் குவிவு) உதடுகளுடனும் சில மொழிகளில் இதனை ஒலிப்பது உண்டு.  

## ஒலிப்பிறப்பு இயல்புகள்

- நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப்பகுதியில் அமையும். அதாவது முன்னுயிர்களை ஒலிக்கும்போது உள்ள நிலைக்கும், பின்னுயிர்களை ஒலிக்கும்போது உள்ள நிலைக்கும் இடையில் அமைந்திருக்கும்.
- இதனை ஒலிக்கும்போது உள்ள இதழமைவு நிலை, இதழ்குவி நிலையாகும். பொதுவாக இதழ்கள், அவற்றின் உட்பகுதி வெளியே தெரியுமாறு முன் நீட்டிக் காணப்படும்.
# அபுல் கலாம் ஆசாத்


மௌலானா **அபுல் கலாம் முகியுத்தின் அகமது** (11 நவம்பர் 1888 – 22 பெப்ரவரி 1958) (Abul Kalam Muhiyuddin Ahmed, , ) இந்திய விடுதலை இயக்கத்தின் மூத்த அரசியல் தலைவரும் இந்திய முசுலிம் அறிஞரும் ஆவார். சமய அடிப்படையிலான இந்தியப் பிரிவினையை எதிர்த்து இந்து- முசுலிம் ஒற்றுமையை வலியுறுத்திய முசுலிம் தலைவர்களில் முதன்மையானவர். இந்தியா விடுதலையடைந்த பிறகு அமைந்த முதல் இந்திய அரசில் கல்வி அமைச்சராகப் பணியாற்றியவர். பாக்கித்தான் பிரிவினையையும் அங்கு இராணுவ ஆட்சி ஏற்படப்போவதையும் முன்னரே தெரிவித்த பெருமை உடையவர். பரவலாக இவர் **மௌலானா ஆசாத்**என அறியப்படுகிறார்; *ஆசாத்* (*விடுதலை*) என்பது இவர் வைத்துக்கொண்ட புனைப்பெயராகும்.  

## பாரத ரத்னா
உயிரோடு இருந்த போது இவருக்கு பாரத ரத்னா விருது வழங்கப்பட முடிவெடுக்கப்பட்டது. ஆனால் தாம் பாரத ரத்னா விருதின் தேர்வுக்குழு உறுப்பினராக இருந்தமையால் விருது பெற மறுத்துவிட்டார் அபுல் கலாம் ஆசாத். 1992ஆம் ஆண்டு இவருக்கு இந்தியாவின் உயரிய குடிமை விருதான பாரத ரத்னா மறைந்த பிறகு வழங்கப்பட்டது.  

## தேசிய கல்வி நாள்
இந்தியாவில் கல்வித்துறைக்கு சரியான அடித்தளமிட்ட இவராற்றிய பணியை நினைவுகூரும் வகையில் இவரது பிறந்த நாள் தேசிய கல்வி நாளாகக் கொண்டாடப்படுகிறது. புதுதில்லியில் உள்ள மௌலானா ஆசாத் மருத்துவக் கல்லூரி மற்றும் பல் மருத்துவக் கல்லூரிகள் இவரது பெயரைத் தாங்கி உள்ளன.  

## கல்வி தந்தை
இந்தியாவில் தேசிய அளவில் ஒருங்கிணைந்த கல்வி முறையை உருவாக்க பாடுபட்டார், மேலும் அனைவருக்கும் இலவச ஆரம்ப கல்வி கிடைக்கவும் நவீன கல்வி முறைக்கும் வித்திட்டவர் ஆசாத் தான். இந்திய தொழில்நுட்பக் கழகங்கள் நிறுவுவதற்கும், பல்கலைக்கழக மானியக் குழு (இந்தியா) அமைவதற்கும் பாடுபட்டார்.  

## நினைவு தபால் தலை
இவரது நினைவு தபால் தலை இந்திய அரசால் வெளியிடப்பட்டது.  

## குறுஞ்செய்தி
மெளலானா ஆசாத் பிறந்த அதே தினத்தில் மிகச்சிறந்த விடுதலை வீரரான ஆச்சார்ய கிருபாளனியும் பிறந்தார். அவர் 1946 ஆம் ஆண்டு மீரட்டில் நடந்த இந்திய தேசிய காங்கிரஸ் மாநாட்டில் ஆசாத்தைப் பின்பற்றி காங்கிரஸ் கட்சியின் தலைவரானார்.  

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்
# ஆர்லாண்டோ பேக்கர்


**ஆர்லாண்டோ பேக்கர் ** (*Orlando Baker* பிறப்பு: செப்டம்பர் 15 1979 ), ஜமேய்காவைப் பிறப்பிடமாகக் கொண்ட அமெரிக்க அணியின் துடுப்பாட்டக்காரர். ஒரு முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டியிலும் கலந்து கொண்டுள்ளார். இவர் 2000/01 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- ஒலன்டோ பாக்கர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- ஒலன்டோ பாக்கர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# மேல் பின் இதழ்விரி உயிர்



**மேல் பின் இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் பின் இதழ்விரி உயிர்**, **மூடிய பின் இதழ்விரி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய பின் இதழ்விரி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு என்பது. இது, குறியீட்டளவில் ஆங்கில எழுத்தான *m* ஐ அரைவட்ட அளவு சுற்றிய நிலை போன்றது. *u* என்னும் குறியீட்டினால் குறிக்கப்படும் உயிரொலியுடன் தொடர்புள்ள இவ்வொலியைச் சில வேளைகளில் இதழ்விரி *u* என்பர்.  

## ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் பின் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.
# பாண்டுரங்க வாமன் காணே



**முனைவர். பாண்டுரங்க வாமன் காணே** (Dr. Pandurang Vaman Kane, ) (பிறப்பு : மே 7, 1880 - இறப்பு : மே 8, 1972) பரவலாக அறியப்பட்ட ஓர் இந்தியவியலாளரும் சமசுகிருத அறிஞரும் ஆவார். இந்திய மாநிலம் மகாராட்டிரத்தின் ரத்னகிரி மாவட்டத்தில் சித்பவன் என்ற சிற்றூரில் பழமைவாத பிராமணக் குடும்பத்தில் பிறந்தவர். இவரைப் பற்றி புகழ்பெற்ற வரலாற்றாளர் பேராசிரியர் ராம் சரண் சர்மா இவ்வாறு கூறியுள்ளார்:  

<blockquote>''"சமசுகிருதத்தில் புலமை வாய்ந்த சமூக சீர்த்திருத்தவாதி பாண்டுரங்க வாமன் காணே பழங்கால கல்வி வழக்கங்களை தொடர்ந்தார். இருபதாம் நூற்றாண்டில் ஐந்து பகுதிகளாக வெளியிடப்பட்டுள்ள இவரது "தர்மசாத்திரத்தின் வரலாறு" என்ற படைப்பு பழங்கால சமூக சட்டங்களையும் வழக்கங்களையும் தொகுத்த ஒரு கலைக்களஞ்சியமாகும். இது தொன்மை இந்தியாவின் சமூக செயல்பாடுகளை ஆய்வு செய்ய எமக்கு மிகவும் உதவியது"'.</blockquote>  

## விருதுகள்
முனைவர் காணே மகாமகோபாத்யாயர் (மகா+மகா+உபாத்தியாயர் = மிகச்சிறந்த ஆசிரியர்) என அறியப்பட்டார்.மும்பை பல்கலைக்கழகத்தின் துணை வேந்தராக பணியாற்றினார். இந்தியவியல் படிப்புக்களுக்கான குருக்சேத்திரா பல்கலைக்கழகத்தை துவங்க இவரது வழிகாட்டுதல் கோரப்பட்டது. 1956ஆம் ஆண்டில் இவரது "தர்ம சாத்திரத்தின் வரலாறு" என்ற நூலுக்கு சாகித்திய அகாதமி விருது வழங்கப்பட்டது. பாரதிய வித்யா பவனின் கௌரவ அங்கத்தினராக இருந்தார்.  

கல்வித்துறையில் இவரது சீர்மிகு பங்களிப்புகளுக்காக மாநிலங்களவைக்கு நாடாளுமன்ற உறுப்பினராக நியமிக்கப்பட்டார். 1963ஆம் ஆண்டில் நாட்டின் மிக உயரிய குடிமை விருதான பாரத ரத்னா இவருக்கு வழங்கப்பட்டது.
# டொனொவன் பிளேக்


**டொனொவன் பிளேக்** (*Donovan Blake* பிறப்பு: திசம்பர் 4 1961 ), ஜமேய்காவைப் பிறப்பிடமாகக் கொண்ட அமெரிக்க அணியின் துடுப்பாட்டக்காரர். ஒரு ஒருநாள் பன்னாட்டுத் துடுப்பாட்டப் போட்டியிலும், ஒரு முதல்தர துடுப்பாட்டப் போட்டியிலும், ஒன்பது ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 2004/05 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- டொனொவன் பிளாக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- டொனொவன் பிளாக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# புருசோத்தம் தாசு தாண்டன்


**புருசாத்தம் தாசு தாண்டன் ** (Purushottam Das Tandon, पुरुषोत्तम दास टंडन ,ஆகத்து 1, 1882 &ndash; சூலை 1, 1962), உத்தரப் பிரதேசத்திலிருந்து இந்திய விடுதலை இயக்கத்தில் பங்கேற்ற பஞ்சாபி அரசியல்வாதி. இந்தி மொழி அரசியலமைப்புச் சட்டத்தில் "இந்தியாவின் ஆட்சிமொழி" என்ற நிலை பெறுவதற்கு இவராற்றிய பங்கிற்காகப் பரவலாக அறியப்படுபவர். இவர் "ராஜரிஷி" என்று வழமையாக அறியப்படுகிறார். 1961ஆம் ஆண்டில் இந்தியாவின் மிக உயரிய குடிமை விருதான பாரத ரத்னா இவருக்கு வழங்கப்பட்டது.
# பெர்சி கிளார்க்


**பெர்சி கிளார்க்** (*Percy Clark* பிறப்பு: ஆகத்து 7 1873 , இறப்பு: ஆகத்து 12 1965 ), அமெரிக்க அணியின் துடுப்பாட்டக்காரர். 53 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1894 - 1913/14 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- பர்சி கிளார்க் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

- பர்சி கிளார்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# டப்பாவாலா


**டப்பாவாலா** (மராத்தி: डबेवाला) என்போர் இந்தியாவில் குறிப்பாக மும்பையில் அலுவலங்களில் பணி புரிவோரின் வீடுகளில் சமைக்கப்பட்ட உணவைப் பெற்று அவரவர்க்கு உரிய வகையில் உரிய நேரத்தில் வழங்கி காலி உணவு டப்பாக்களை மீண்டும் அவரவர் இல்லங்களில் வந்து சேர்க்கும் பணியைச் செய்யும் தொழிலாளர்கள் ஆவர்.  
இதன் தலைவர் பவல்அகர்வால் ஐம்பது முக்கியத் தொழிலதிபர்களில் ஒருவர்.  

## தொழில்நுட்பப் பயன்பாடு
டப்பாவாலா தொழிலில் ஈடுபடுவோர் பெரும்பாலும் காலணி கூட அணியாத படிப்பறிவற்றோரே. ஒருசில பெண்களோடு சேர்த்துப் பெரும்பாலும் ஆண்களே இத்தொழிலில் ஈடுபட்டுள்ளனர். இருசக்கர வாகனம், நடை, இரயில் என்று பல்வேறு வழிகளை உணவைச் சேகரிக்கவும், சேர்ப்பிக்கவும் அவர்கள் பின்பற்றுகின்றனர். தற்போது குறுஞ்செய்தி நுட்பத்தையும் தங்கள் தொழிலில் இவர்கள் பயன்படுத்துகின்றனர்.  

## இடையறாத சேவை
இவர்களது பணியில் இடைவிடுப்பு என்பதே இல்லை. பருவமழைக் காலங்களிலும் இவர்கள் உரிய முறையில் பணிபுரிவர். டப்பாவாலாக்கள் அதே பகுதியைச் சேர்ந்தவர்கள் என்பதால் அவர்களுக்கு அந்தப் பகுதியில் உள்ள குறுக்கு வழிகள் அனைத்தும் தெரிந்திருக்கும்.  
## சிறப்புகள்
125 ஆண்டுகளாக நடைபெறும் டப்பாவாலா தொழில் ஆண்டுக்கு ஐந்து முதல் பத்து விழுக்காடு வளர்ச்சி அடைவதாக தி நியூயார்க் டைம்சு நாளிதழ் 2007ஆம் ஆண்டு தெரிவித்திருந்தது.  
வேல்சு இளவரசர் சார்லசு இந்தியா வந்திருந்த போது டப்பாவாலாக்களைச் சந்தித்தார். பிபிசி நிறுவனம் டப்பாவாலாக்கள் குறித்த ஆவணப் படம் ஒன்றைத் தயாரித்து வெளியிட்டது.  

## ஜன் லோக்பால் மசோதா ஆதரவு
125 ஆண்டு கால வரலாற்றில் ஒரு முறை கூட வேலை நிறுத்தத்தில் ஈடுபட்டிராத டப்பாவாலாக்கள் முதன் முறையாக ஆகஸ்டு 19, 2011 அன்று ஊழலுக்கு எதிரான இந்தியா இயக்கத்தை ஆதரித்தும் ஜன் லோக்பால் மசோதாவை நிறைவேற்றக் கோரியும் வேலைநிறுத்தத்தில் ஈடுபட்டனர்.
# அல்பிரட் கூப்பர் (அமெரிக்கத் துடுப்பாட்டக்காரர்)


**அல்பிரட் கூப்பர்** (*Alfred Cooper * பிறப்பு: சூன் 12 1932), அயர்லாந்தைப் பிறப்பிடமாகக் கொண்ட அமெரிக்க அணியின் துடுப்பாட்டக்காரர். ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1954/55 பருவ ஆண்டில் முதல்தர துடுப்பாட்டப் போட்டிகளில் அமெரிக்க துடுப்பாட்ட அணியின் உறுப்பினராக பங்குகொண்டார்.  

## வெளி இணைப்பு
- அல்பிரட் கூப்பர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# காந்தி குல்லாய்


**காந்தி குல்லாய்** அல்லது **காந்தி தொப்பி** கதர் (காதி) துணியால் செய்யப்பட்ட முன்புறமும் பின்புறமும் குறுகி நடுவில் விரிந்திருக்கும் குல்லாய் ஆகும். இந்திய விடுதலைப் போராட்டத்தின் போது மகாத்மா காந்தி 1921ஆம் ஆண்டுவரை இதை அணிந்து பிரபலப்படுத்தியதால் இது *காந்தி குல்லாய்* என அறியப்பட்டது; காந்தியக் கொள்கையை பின்பற்றுவதை அறிவிக்கவும் தேசிய உணர்வை வெளிப்படுத்தவும் இது அடையாளமாக விளங்கியது ஜவஹர்லால் நேருவே இதை உண்மையில் பிரபலப்படுத்தியவர். இன்றும் இது காந்தியவாதிகளாலும் இந்தியாவின் அரசியல்வாதிகளாலும் குறிப்பாக காங்கிரசு கட்சியினரால் அணியப்படுகிறது. இது மட்டுமின்றி மும்பை டப்பாவாலாக்களின் தொழில்முறை அடையாளமாகவும் இது உள்ளது. குசராத் மற்றும் மராட்டிகளின் உடையின் ஓர் அங்கமாக விளங்குகிறது.
# இடை முன் இதழ்விரி உயிர்



**இடை முன் இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும் , கீழ்-இடையுயிருக்கும் , இடையில் சரியாக இந்த *இடை முன் இதழ்விரி உயிர்* ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். சில மொழியியலாளர்கள், குறிப்பாக சீனவியலாளர், ஒலிகளை அனைத்துலக ஒலிப்பியல் அரிச்சுவடிக் குறியீடுகளில் எழுதும்போது, இவ்வொலிக்கு என்னும் குறியீட்டைப் பயன்படுத்துகின்றனர். இல்லாவிட்டால், அல்லது போல ஏற்கனவே உள்ள குறியீடுகளுடன் கூடுதலான குறிகளைச் சேர்த்து எழுதுகின்றனர்.  

எசுப்பானியம், சப்பானியம், கொரிய மொழி, கிரேக்கம், துருக்கியம் போன்ற பல மொழிகளில் மேலிடை, கீழிடை உயிர்களிலிருந்தும் ஒலிப்பியல் அடிப்படையில் வேறுபட்ட இடை-முன் இதழ்விரி உயிர்கள் உள்ளன. ஆங்கிலத்தின் கிளைமொழிகள் பலவற்றிலும் இந்த உயிரொலி காணப்படுகின்றது.  

## ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் முன் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.
# காதி

**காதி** அல்லது **கதர்** என்பது கைநூற்பு செய்யப்பட்டு கை நெசவு செய்யப்பட்ட **பருத்தி**த் துணி. பொதுவாக காதி என்பது பருத்தித்துணியாக இருந்தாலும் இது பருத்தி, பட்டு மற்றும் ஆட்டு உரோமம்(உல்லன்) இம் மூன்றுள் ஏதேனும் ஒன்றாக இருக்கலாம். எதுவாக இருந்தாலும் கைநூற்பும் கைநெசவும் அவசியம். இயந்திரத்தால் செய்யப்பட்ட துணி காதித் துணி ஆகாது. மகாத்மா காந்தியால் [இந்திய விடுதலைப் போராட்டத்தின் போது அன்னிய உற்பத்தி துணிகளுக்கான உள்ளூர் மாற்றாக காதி முன்வைக்கப்பட்டு பிரபலப்படுத்தப்பட்டது. இந்தியா விடுதலை அடைந்த பின்னர் கதராடைகள் இந்திய அரசின் ஆதரவுடன் சந்தைப்படுத்தப்படுகின்றன.  

காதித் துணி கோடையில் அணிகையில் குளிர்ச்சியும் குளிர் காலத்தில் அணியும் போது கதகதப்பும் தரும். ஆனால் இது எளிதில் சுருங்கக் கூடியது. இதைத் தவிர்க்கும் பொருட்டு கஞ்சி போடுவதன் மூலம் காதியின் மெருகைக் கூட்டலாம்.  

இந்திய தேசியக்கொடி சட்டத்தின் படி தேசியக் கொடி காதியால் மட்டுமே செய்யப்பட வேண்டும். ஆகிய கைத்தறித் துணியில் மட்டுமே இருக்கவேண்டும். பருத்தி பட்டு மற்றும் ஆட்டு உரோமம்(உல்லன்)இவற்றில் ஒன்றால் நெய்யப்பட்ட கைத்தறித்துணியாகத்தான் இருக்கவேண்டும். கொடியின் முக்கிய மூவர்ண பாகம் காதி-பண்டிங் என்கிற நெசவாலும் பழுப்பு நிற கம்பத்தில் இணைக்கும் பாகம் காதி-டக் என்கிற நெசவு ஆகிய இரு வகை கைத்தறித்துணியால் உருவாக்கப்படுகிறது.
# இடை முன் இதழ்குவி உயிர்



**இடை முன் இதழ்குவி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. மேல்-இடையுயிருக்கும் , கீழ்-இடையுயிருக்கும் , இடையில் சரியாக இந்த *இடை முன் இதழ்குவி உயிர்* ஒலியைக் குறிப்பதற்கு அனைத்துலக ஒலிப்பியல் அரிச்சுவடியில் தனியான குறியீடு கிடையாது. எந்த ஒரு மொழியிலும் மேற் குறிப்பிட்ட மூன்று ஒலிகளையும் வேறுபடுத்துவது இல்லை என்பதே இதற்கான காரணம். பொதுவாக, மேல் இடையுயிரைக் குறிக்கும் ‹› என்னும் குறியீடே இந்த ஒலியைக் குறிக்கவும் பயன்படுகிறது. துல்லியம் தேவைப்படும் இடங்களில், , என்பன போல், ஏற்கனவே உள்ள குறிகளுக்குத் துணைக் குறிகளை இட்டு எழுதுவது உண்டு.  

## ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் முன் பகுதியில் அமையும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
- இதனை ஒலிக்கும்போது உள்ள இதழமைவு நிலை, இதழ்குவி நிலையாகும்.
# ஜாதிக எல உறுமய


**ஜாதிக ஹெல உறுமய** (*Jathika Hela Urumaya*, சிங்களம்: ජාතික හෙළ උරුමය, தேசிய மரபுக் கட்சி), என்பது இலங்கையின் ஒரு அரசியல் கட்சியாகும். இது பௌத்த பிக்குகளைத் தலைவர்களாகக் கொண்ட இக்கட்சி 2004 ஆம் ஆண்டு பெப்ரவரி மாதத்தில் சிங்கலத் தேசியவாதக் கட்சியான சிஹல உறுமய என்ற அமைப்பினால் உருவாக்கப்பட்டது. இதன் ஆரம்பகால உறுப்பினர்களாக கொலன்னாவ சுமங்கல தேரோ, உடுவே தம்மலோக்க தேரோ, எல்லாவல மெத்தானந்த தேரோ, டாக்டர். சோபித்த தேரோ, திலக் கருணாரத்தின ஆகியோர் உள்ளனர்.  

2004, ஏப்ரல் 2 இல் நடந்த நாடாளுமன்ற தேர்தல்களில் முதல் தடவையாகப் போட்டியிட்டு மொத்தமாக 6.0% வாக்குகளைப் பெற்று 225 உறுப்பினர்கள் கொண்ட நாடாளுமன்றத்தில் 9 இடங்களைக் கைப்பற்றியது. இவர்களில் 8 உறுப்பினர்கள் 2007 ஆம் ஆண்டில் ஆளும் ஐக்கிய மக்கள் சுதந்திரக் கூட்டணியில் இணைந்தனர். 2010 நாடாளுமன்றத் தேர்தலில் தனித்துப் போட்டியிடாமல், ஐக்கிய மக்கள் சுதந்திரக் கூட்டணியின் கீழ் போட்டியிட்டது.
# இடை-நடு உயிர்



**இடை-நடு உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. அனைத்துலக ஒலிப்பியல் அரிச்சுவடியில் இதற்கான குறியீடு . இது அரைவட்ட அளவுக்குச் சுழற்றப்பட்ட "e" எழுத்தின் வடிவம் கொண்டது. இதே குறியீட்டையே இடை-நடு உயிரின், இதழ்குவி வகைக்கும், இதழ்விரி வகைக்கும் பயன்படுத்துகின்றனர்.  

## இடை-நடு இதழ்விரி உயிர்
**இடை-நடு இதழ்விரி உயிர்** பெரும்பாலும் என்னும் குறியீட்டினால் குறிக்கப்படுகின்றது. எனினும் இக் குறியீடு ஒரு இதழ்விரி உயிரைச் சிறப்பாகக் குறிப்பதில்லை. துல்லியம் தேவைப்படும்போது துணைக் குறியைப் பயன்படுத்தி என எழுதுவது உண்டு.  

### ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப் பகுதியில் அமையும். அதாவது நாக்கு, முன்னுயிர், பின்னுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- இதனை ஒலிக்கும்போது உள்ள இதழமைவு நிலை, இதழ்விரி நிலையாகும்.

## இடை-நடு இதழ்குவி உயிர்
சில மொழிகளில், மேல்-நடுவுயிர், கீழ்-நடுவுயிர் ஆகியவற்றிலிருந்து வேறுபடுகின்ற **இடை-நடு இதழ்குவி உயிர்** (இதழ்குவி ) இருக்கக்கூடும். எனினும், இம்மூன்று ஒலிகளுக்கும் இடையே வேறுபாடு காட்டும் உயிர்களைக் கொண்ட மொழி எதையும் இதுவரை கண்டறியவில்லை. அதனால், மேல்-இடை நடு இதழ்குவி உயிரொலிக்கு உரிய என்னும் குறியீட்டைப் பயன்படுத்தலாம். துல்லியம் தேவைப்படும்போது துணைக் குறியைப் பயன்படுத்தி என எழுதுவது உண்டு.  

### ஒலிப்பிறப்பு இயல்புகள்
- நிலைக்குத்துத் திசையில் நாக்கின் நிலை (உயிரொலி உயரம்) இடை நிலை ஆகும். அதாவது நாக்கு, மேல்-இடையுயிர், கீழ்-இடையுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப் பகுதியில் அமையும். அதாவது நாக்கு, முன்னுயிர், பின்னுயிர் ஆகியவற்றை ஒலிக்கும்போது உள்ள நிலைகளுக்கு இடையில் இருக்கும்.
- இதனை ஒலிக்கும்போது உள்ள இதழமைவு நிலை, இதழ்குவி நிலையாகும்.
# கிளைவ் எக்ஸ்டீன்


**கிளைவ் எக்ஸ்டீன்** (*Clive Eksteen*, பிறப்பு: திசம்பர் 2 1966, தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , ஆறு ஒருநாள் பன்னாட்டுத் துடுப்பாட்டப் போட்டிகளிலும், 142 முதல்தர துடுப்பாட்டப் போட்டிகளிலும், 162 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 -2000 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
## வெளி இணைப்பு
கிளைவ் எக்ஸ்டீன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# கிம் எல்கீ


**கிம் எல்கீ** (*Kim Elgie*, பிறப்பு: மார்ச்சு 6 1933), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 32 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961-1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
## வெளி இணைப்பு
கிம் எல்கீ - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# ஸ்டீவ் எல்வர்தி


**ஸ்டீவ் எல்வர்தி** (*Steve Elworthy*, பிறப்பு: பிப்ரவரி 23 1965, தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 39 ஒருநாள் பன்னாட்டுத் துடுப்பாட்டப் போட்டிகளிலும் 138 முதல்தர துடுப்பாட்டப் போட்டிகளிலும், 218 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 -2002 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  
## வெளி இணைப்பு
ஸ்டீவ் எல்வர்தி - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# ரசல் என்டீன்


**ரசல் என்டீன் ** (*Russell Endean*, பிறப்பு: மே 31 1924, இறப்பு: சூன் 28 2003), தென்னாப்பிரிக்க அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டிகளிலும் , 134 முதல்தர துடுப்பாட்டப் போட்டிகளிலும் கலந்து கொண்டுள்ளார். 1951 -1958 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## வெளி இணைப்பு
ரசல் என்டீன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
# பஸ்டர் பாரர்


**பஸ்டர் ஃபெரர்** (*Buster Farrer*, 8 திசம்பர் 1936 – 31 சனவரி 2025), தென்னாப்பிரிக்க அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் , 69 முதல்தர துடுப்பாட்டப் போட்டிகளிலும் கலந்து கொண்டுள்ளார். 1962 -1964 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆப்ரே ஃபாக்னர்


**ஆப்ரே ஃபாக்னர்** (*Aubrey Faulkner*, பிறப்பு: திசம்பர் 17 1881, இறப்பு: செப்டம்பர் 10 1930), தென்னாப்பிரிக்க அணியின் முன்னாள் துடுப்பாட்டக்காரர். இவர் 25 தேர்வுத் துடுப்பாட்டப் போட்டிகளிலும் , 118 முதல்தர துடுப்பாட்டப் போட்டிகளிலும் கலந்து கொண்டுள்ளார். 1906 -1924 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார். வலது கை மட்டையாளர் மற்றும் இடதுகை கூக்ளி பந்து வீசும் இவர் தென்னாப்பிரிக்க அணி , மரிலபோர்ன் துடுப்பாட்ட சங்கம் மற்றும் டிரன்ஸ்வால் ஆகிய அணிகளில் விளையாடி உள்ளார்.  

## சர்வதேசப் போட்டிகள்

### தேர்வுத் துடுப்பாட்டம்
1906 ஆம் ஆண்டில் இங்கிலாந்துத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது .சனவரி 2இல் ஜோகன்சுபர்க்கில் நடைபெற்ற இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 22 ஓவர்கள் வீசி 35 ஓட்டங்களை விட்டுக்கொடுத்தார்.இதில் இரண்டு இலக்குகளைக் கைப்பற்றினார். இதில் 7 ஓவர்களை *மெய்டனாக* வீசினார். மட்டையாட்டத்தில் நான்கு ஓட்டங்களை எடுத்து இவர் பிலித்தீ பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் பந்துவீச்சில் 12 ஓவர்கள் வீசி 26 ஓட்டங்களை விட்டுக்கொடுத்தார்.இதில் நான்கு இலக்குகளைக் கைப்பற்றினார். இதில் 5 ஓவர்களை *மெய்டனாக* வீசினார். மட்டையாட்டத்தில் ஆறு ஓட்டங்களை எடுத்து இவர் ஆட்டமிழந்தார்.இந்தப் போட்டியில் தென்னாப்பிரிக்க அணி ஒரு இலக்குகளால் வெற்றி பெற்றது. 1907 ஆம் ஆண்டில் தென்னாப்பிரிக்கத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது . எடிங்லே மைதானத்தில் நடைபெற்ற இங்கிலாந்துத் துடுப்பாட்ட அணிக்கு போட்டியில் இவர் முக்கியப் பந்துவீச்சாளராக அறியப்படடர். அந்தப் போட்டியில் மதிய உணவு இடைவேளை வரை இங்கிலாந்து அணி ஒரு இலக்கினை மட்டுமே இழந்திருந்தது. அதன் பிறகு மதிய உணவு இடைவேளைக்குப் பிறகு இவர் பந்து வீசத் துவங்கினார். 17 ஓட்டங்களை மட்டுமே விட்டுக் கொடுத்து இவர் ஆறு இலக்குகளைக் கைப்பற்றினார். இந்தத் துடுப்பாட்டத் தொடரில் தென்னாப்பிரிக்க அணியின் நான்கு சுழற்பந்து வீச்சாளர்கள் மட்டுமே 228 முதல்தரத் துடுப்பாட்ட இலக்குகளைக் கைப்பற்றினர். இவரின் பந்துவீச்சினைக் கண்டறிவதில் சிக்கல் இருபதாக இங்கிலாந்து அணியினர் குற்றம் சாட்டினர்.  

1924 ஆம் ஆண்டில் தென்னாப்பிரிக்கத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூன் 8 இல் இலார்ட்சு மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார்.. இந்தப் போட்டியின் முதல் ஆட்டப் பகுதியில் பந்துவீச்சில் 17 ஓவர்கள் வீசி 84 ஓட்டங்களை விட்டுக்கொடுத்தார்.ஆனால் இலக்கினைக் கைப்பற்றவில்லை. மட்டையாட்டத்தில் 25 ஓட்டங்களை எடுத்து இவர் பெண்டர் பந்துவீச்சில் ஆட்டமிழந்தார். பின் இரண்டாவது ஆட்டப் பகுதியில் மட்டையாட்டத்தில் 12 ஓட்டங்கள் எடுத்து இவர் ஆட்டமிழந்தார்.இந்தப் போட்டியில் இங்கிலாந்து அணி ஒரு ஆட்டப் பகுதி மற்றும் 18 ஓட்டங்களால் வெற்றி பெற்றது.
# ஜொனாதன் ஃபெலோஸ்-ஸ்மித்


**ஜொனாதன் ஃபெலோஸ் - ஸ்மித்** (*Jonathan Fellows-Smith*, பிறப்பு: பிப்ரவரி 3 1932), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும் , 94 முதல்தர துடுப்பாட்டப் போட்டிகளிலும் கலந்து கொண்டுள்ளார். 1960 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# தோண்டோ கேசவ் கார்வே



**மகரிசி முனைவர். தோண்டு கேசவ் கார்வே ** (Maharshi Dr. Dhondu Keshav Karve, மராத்தி: महर्षी डॉ. धोंडो केशव कर्वे) (ஏப்ரல் 18, 1858 - நவம்பர் 9, 1962) இந்தியாவில் மகளிர் நலனுக்காக போராடிய சமூக சீர்திருத்தவாதி. இவரது நினைவாக மும்பையின் குயின்ஸ் சாலை *மகரிசி கார்வே சாலை* எனப் பெயரிடப்பட்டுள்ளது.  

பெண்களுக்கான கல்வி மேம்பாட்டிற்கும் விதவைகள் மறுமணம் புரியும் உரிமைக்கான போராட்டத்திலும் முன்னோடியாக விளங்கினார். இவரது சேவையை பாராட்டும் விதமாக இந்திய அரசு நாட்டின் மிக உயரிய குடிமை விருதான பாரத ரத்னா விருதை இவரது நூறாவது அகவையில் 1958ஆம் ஆண்டு வழங்கி கௌரவித்தது.  

## வாழ்க்கை வரலாறு
மகாராட்டிரத்தின் ரத்னகிரி மாவட்டத்தில் முருத் என்ற சிற்றூரில் ஏப்ரல் 18, 1858 அன்று கேசவ் பாபுண்ணா கார்வேயின் மகனாகப் பிறந்தார். மும்பையின் எல்பின்ஸ்டன் கல்லூரியில் கணிதத்தில் இளங்கலைப் பட்டம் பெற்றார்..அவரது பதினான்காவது வயதிலேயே எட்டு வயது ராதாபாய்க்கு திருமணம் செய்து வைக்கப்பட்டார். 1891ஆம் ஆண்டில் தனது இரண்டாவது பிரசவத்தின்போது ராதாபாய் மரணமடைந்தார். இவர்களுக்குப் பிறந்த ரகுநாத் கார்வேயும் பின்னாளில் ஓர் சீர்திருத்தவாதியாக விளங்கினார்.  

பெண்களுக்கு எதிரான வழக்கங்களைக் கண்டு சீர்திருத்தக் கருத்துக்களை முழங்கி வந்த கார்வே தன்னுடைய வாழ்விலும் அக்கொள்கைகளை கடைபிடிக்கும் வண்ணம் கோதுபாய் என்ற 23 வயதுடைய விதவையை இரண்டாவது திருமணம் செய்தார்.  

1891–1914 காலகட்டத்தில் கார்வே புனேயின் ஃபெர்குசன் கல்லூரியில் கணித விரிவுரையாளராகப் பணியாற்றினார்.. ஈசுவர் சந்திர வித்தியா சாகர், ராதாபாய் மற்றும் எர்பெர்ட் ஸ்பென்சர் ஆகியோரின் தாக்கத்தால் பெண்களின் கல்வி, விதவைகளின் மறுவாழ்வு போன்றவற்றில் ஈடுபாடு கொண்டவராயிருந்தார்.
# சாள்ஸ் ஃபிக்கார்ட்



**சாள்ஸ் ஃபிக்கார்ட்** (*Charles Fichardt*, பிறப்பு: மார்ச்சு 20 1870, இறப்பு: மே 30 1923), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். 1892 -1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சார்லி ஃபின்லேசன்


**சார்லி ஃபின்லேசன்** (*Charlie Finlason*, பிறப்பு: பிப்ரவரி 19 1860, இறப்பு: சூலை 31 1917), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஐந்து முதல்தர துடுப்பாட்டப் போட்டிகளிலும் கலந்து கொண்டுள்ளார். 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜார்ஜ் பின்லே-பிஸ்செட்



**ஜார்ஜ் பின்லே - பிஸ்செட்** (*George Finlay-Bissett*, பிறப்பு: நவம்பர் 5 1905, இறப்பு: நவம்பர் 14 1965), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 21 முதல்தர துடுப்பாட்டப் போட்டிகளிலும் கலந்து கொண்டுள்ளார். 1927-1928 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

en:Charlie Finlason
# கிளோட் ஃபிளோக்கெட்


**கிளோட் ஃபிளோக்கெட்** (*Claude Floquet*, பிறப்பு: நவம்பர் 3 1884, இறப்பு: நவம்பர் 22 1963), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். 1910 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹோவாட் பிரான்சிஸ்


**ஹோவாட் பிரான்சிஸ்** (*Howard Francis*, பிறப்பு: மே 26 1868, இறப்பு: சனவரி 7 1936), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 25 முதல்தர துடுப்பாட்டப் போட்டிகளிலும் கலந்து கொண்டுள்ளார். 1899 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சிரில் பிரான்சுவா


**சிரில் பிரான்சுவா** (*Cyril Francois*, பிறப்பு: சூன் 20 1897, இறப்பு: மே 26 1944), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 33 முதல்தர துடுப்பாட்டப் போட்டிகளிலும் கலந்து கொண்டுள்ளார். 1922 -1923 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பில்லி ஃபிராங்க்


**பில்லி ஃபிராங்** (*Billy Frank*, பிறப்பு: நவம்பர் 23 1872, இறப்பு: பிப்ரவரி 16 1945), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஒரு முதல்தர துடுப்பாட்டப் போட்டியிலும் கலந்து கொண்டுள்ளார். 1896 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# சார்லி ஃபிராங்க்


**சார்லி ஃபிராங்** (*Charlie Frank*, பிறப்பு: சனவரி 27 1891, இறப்பு: திசம்பர் 25 1961), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 17 முதல்தர துடுப்பாட்டப் போட்டிகளிலும் கலந்து கொண்டுள்ளார். 1921 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எடீ ஃபுல்லர்


**எடீ ஃபுல்லர் ** (*Eddie Fuller*, பிறப்பு: ஆகத்து 2 1931, இறப்பு: சூலை 19 2008), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , 51 முதல்தர துடுப்பாட்டப் போட்டிகளிலும் கலந்து கொண்டுள்ளார். 1953 -1957 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பக்வான் தாஸ்



**பகவான் தாஸ் ** (Bhagwan Das, சனவரி 12, 1869 - செப்டம்பர் 18, 1958) ஓர் இந்திய இறை மெய்யியலாளர் மற்றும் அரசியல்வாதி ஆவார். பிரித்தானிய இந்தியாவில் நடுவண் சட்டப் பேரவையில் அங்கத்தினராக இருந்தவர். இந்துத்தானி பண்பாட்டு சமூகத்துடன் இணைந்திருந்த பகவான் தாசு, அரசியல் எதிர்ப்பைத் தெரிவிக்க "கலவரங்களில்" ஈடுபடுவதை கண்டித்தார். பிரித்தானிய அரசு இந்தியாவிற்கு விடுதலை வழங்க வேண்டும் என்ற தமது நிலைப்பாட்டால் பலமுறை ஆங்கிலேய அரசின் கொடுமைகளுக்கு ஆளானார்.  

## வாழ்க்கை வரலாறு
வாரணாசியில் பிறந்த பகவான் தாஸ் 1894ஆம் ஆண்டில் அன்னி பெசண்ட்டின் பேச்சால் கவரப்பட்டு இறை மெய்யியல் சங்கத்தில் இணைந்தார். 1895ஆம் ஆண்டு நிகழ்ந்த பிரிவின்போது அடையாறு இறை மெய்யியல் சங்கத்தில் சேர்ந்தார். இந்த சங்கத்தில் ஜிட்டு கிருஷ்ணமூர்த்திக்கு எதிரான குழுவில் செயல்பட்டார். ஒத்துழையாமை இயக்கத்தின்போது காங்கிரசில் இணைந்து இந்திய விடுதலைக்குப் பாடுபட்டார். 1955ஆம் ஆண்டில் இவரது சிறந்த தேசியப் பணிக்காக பாரத ரத்னா விருது வழங்கப்பட்டது.  

## இலக்கியம்
- Katherine Browning: *An epitome of the "science of the emotions", a summary of the work of Pandit Bhagavan Das*. Theosophical Publishing House, London 1925.
# விக்கிப்பீடியா:உங்களுக்குத் தெரியுமா/அக்டோபர் 12, 2011


- உலகின் முதல் அதிகாரப்பூர்வ அஞ்சல் தலை **பென்னி பிளாக்** (படம்)
- இந்திய விடுதலைப் போராட்டத்தின் போது **காந்தி குல்லாய்** காந்தியக் கொள்கையை பின்பற்றுவதை அறிவிக்கவும் தேசிய உணர்வை வெளிப்படுத்தவும் அடையாளமாகப் பயன்படுத்தப்பட்டது.
- **கைதியின் குழப்பம்** ஆட்டக்காரர்களிடையே ஒத்துழைப்பின் அவசியத்தை எடுத்துரைக்கும் ஒரு ஆட்டக் கோட்பாட்டு விளையாட்டு.
- **பர்கர்** என்பது இரு ரொட்டித் துண்டுகளுக்கிடையே இடையே நன்றாக அரைத்த இறைச்சி வைக்கப்பட்ட இடையூட்டு ரொட்டி வகை உணவு.
- பறக்கும் கோட்டைகளை கொண்ட தாரகாட்சன், கமலாட்சன், வித்யுன்மாலி என்னும் திரிபுரர்களை அழிப்பதற்காக சிவன் **திரிபுராந்தகர்** கோலம் தரித்தார்..
# தலச்சேரி



**தலச்சேரி** (*Thalassery*, ) என்பது இந்தியா தீபகற்பத்தில் கேரளா மாநிலத்தின் மலபார் கடற்கரையிலுள்ள ஒரு நகரம் ஆகும். மக்கள் தொகை அடிப்படையில் வடக்கு மலபார் பகுதியில் இரண்டாவது பெரிய நகரமாக உள்ளது. இது கண்ணூரில் உள்ள மாவட்ட தலைமையகத்தில் இருந்து 22 கி.மீ. தொலைவில் உள்ளது. முன்னதாக இந்நகரம் தெல்லிச்சேரி என்ற பெயராலும் அழைக்கப்பட்டு வந்தது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தரவுகளின் படி தலச்சேரி நகராட்சியில் 1,00,000 மக்களே இருந்தனர்.
# பகுலா


**பகுலா** (Bacula) என்பது ஒரு நிறுவனை நிலை பிணையங்களை காப்புப்படி எடுக்கும் ஒரு மென்பொருள் ஆகும். பல்வேறு காப்புப்படிப் பணிகளை தன்னியக்கமாக செய்யும் வண்ணம் இந்த மென்பொருள் வடிவமைக்கப்பட்டுள்ளது. இதைப் பயன்படுத்தி லினக்சு, யுனிக்சு, விண்டோசு, மக் ஓ.எசு வாடிக்கையாளர்களை காப்புப்படி எடுக்கலாம். ஏப்ரல் 2002 ஆண்டிலிருந்து 13 இலகரம் பதிவிறக்கங்கள் செய்யப்பட்டுள்ளது. இதுவே, திறநிலை மென்பொருள்களிலுள்ள காப்புப்படி செயலிகளில், அதிக பதிவிறக்கம் செய்யப்பட்ட செயலி ஆகும்.
# பெரி. சுந்தரம்


**பெரியண்ணன் சுந்தரம்** அல்லது **பெரி. சுந்தரம்** (சூலை 23, 1890 - பெப்ரவரி 4, 1957) இலங்கையின் தமிழ் அரசியல்வாதியும், கல்விமானும், தொழிற்சங்கத் தலைவரும் ஆவார். இலங்கையின் தொழிற்சங்க வரலாற்றில் முதன் முதலில் தொழிலாளர் அமைப்பை உருவாக்கிய சாதனையாளர். இலங்கை அரசாங்க சபை, இலங்கை செனட் சபை ஆகியவற்றில் உறுப்பினராக இருந்தவர்.  

## வாழ்க்கைக் குறிப்பு
பெரி. சுந்தரம் இலங்கையின் மலையகத்தில் மடுல்கலை, நெல்லிமலைத் தோட்டத்தில் பெரியண்ணன் - மீனாட்சி ஆகியோருக்குப் பிறந்தார். தனது ஆரம்பக் கல்வியை தோட்டப் பாடசாலையில் ஆரம்பித்து, கண்டி திரித்துவக் கல்லூரி, பின்னர் கொழும்பு புனித தோமையர் கல்லூரி ஆகியவற்றில் கல்வி கற்றார். பள்ளிப் படிப்பை முடித்துக் கொண்டு கொழும்பு சட்டக் கல்லூரியில் சட்டத்துறைக் கல்வியைப் பயின்று உயர் கல்வியை லண்டன் கேம்பிரிட்ஜ் பல்கலைக்கழகத்தில் தொடர்ந்து பி.ஏ.எல்.பி, மற்றும் எம்.ஏ பட்டங்கள் பெற்றார். 1925 ஆம் ஆண்டில் செல்வநாச்சியார் என்பவரைத் திருமணம் புரிந்தார். இவர்களுக்கு ஆறு பிள்ளைகள்.  

## வழக்கறிஞராகப் பணி
தனது 26 வது வயதில் இங்கிலாந்தில் வழக்குரைஞராகப் பணி தொடங்கினார். 1916 ஆம் ஆண்டில் இலங்கை திரும்பி இலங்கை உயர்நீதிமன்ற வழக்கறிஞரானார். அத்துடன் சட்டக் கல்லூரியின் வெளிவிரிவுரையாளராக 1928 இல் நியமிக்கப்பட்டார்.  

## தேசிய அரசியலில்
1931 ஆம் ஆண்டு இலங்கை அரசாங்க சபைத் தேர்தலில் அட்டன் தொகுதியில் போட்டியின்றித் தெரிவாகி அன்றைய அரசில் தொழில், கைத்தொழில் மற்றும் வாணிப அமைச்சராக 1936 ஆம் ஆண்டு வரை பதவி வகித்தார். இக்காலத்தில் அவர் தொழிலாளர் நட்ட ஈட்டுச் சட்டத்தை அமுல் படுத்தினார். தெங்குப் பொருட் சபையை நிறுவி அதன் முகாமையாளராகப் பணியாற்றினார். 1947 ஆம் ஆண்டில் இலங்கை செனட் சபைக்குத் தெரிவு செய்யப்பட்டு அதன் பிரதித் தலைவராகவும் தெரிவு செய்யப்பட்டார்.
# நுணுக்குக்காட்டி (இதழ்)

**நுணுக்குக்காட்டி** இதழ் இலங்கை வடமாகாணம் யாழ்ப்பாணத்திலிருந்து 1995ம் ஆண்டில் வெளிவந்த ஒரு மாத இதழாகும். இதன் முதல் இதழ் புரட்டாசி 1995ல் வெளிவந்தது.  
## வெளியீடு
- தமிழ்த்தாய் வெளியீடு
## நோக்கம்
தமிழ் மக்களின் அரசியல், போராட்ட, வரலாற்று நிகழ்வுகள், அவை பற்றிய பல்வேறுபட்டவரின் கருத்துகள் என்பவற்றை இந்த மாத வெளியீடு பதிவுசெய்ய முனைந்தது. அரசியல் அறிவை வளர்க்க விரும்பும் மாணவர்கள், இளைஞர்கள், பொது மக்கள் ஆகியோருக்கு இலகு உசாத்துணையாக இதன் பதிவுகள் அமைய வழிசெய்வதே இவ்விதழின் வெளியீட்டின் நோக்கமாகக் குறிப்பிடப்பட்டிருந்தது.  
## உள்ளடக்கம்
சர்வதேச ரீதியிலும் இலங்கையிலும் பல்வேறு அறிஞர்கள், அரசியல்வாதிகள், பத்திரிகைகள் ஆகியன தமிழீழப் போராட்டம் குறித்து முன்வைத்த கருத்துக்களை இவ்விதழ் முழுமையாக துணுக்குகளாக வெளியிட்டிருந்தது.
# நுண் அறிவியல் (இதழ்)

**நுண்அறிவியல்** இதழ் இலங்கை யாழ்ப்பாணத்திலிருந்து 1998ம் ஆண்டு தொடக்கம் வெளிவந்த பொது உளச்சார்பு கல்வி சார்ந்த ஓர் இதழாகும். பொது உளச்சார்பு என்ற பரந்த நுண்அறிவியலை பயிலக்கூடிய வகையிலும் இலங்கையில் நடைபெறக்கூடிய பொதுப் பரீட்சைகளுக்கு மாணவர்களை தயார் செய்யும் வகையிலும் இவ்விதழ் வெளிவந்தது.  
## ஆசிரியர்குழு
#### ஆசிரியர்
- கலாநிதி க.குணராசா
#### துணை ஆசிரியர்கள்
- ஆ. இராஜகோபால்
- திருமதி கமலா குணராசா
#### புதிப்பாசிரியர்
- கந்தசாமி ராஜேந்திரன்
## பணிக்கூற்று
பொது அறிவு பொது உளச்சார்பு ஏடு  
## உள்ளடக்கம்
இவ்விதழில் பல்வேறு தரப்பட்ட பொது உளச்சார்பு பகுதிகளும், பொது அறிவுப் பகுதிகளும், பொது அறிவுக் கட்டுரைகளும் இடம்பெற்றிருந்தன.
# நூலகச் செய்திகள் (இதழ்)

**நூலகச் செய்திகள்** இலங்கை தேசிய நூலக ஆவணவாக்கல் சேவை சபையின் செய்திப் பிரசுர இதழாகும். 1973ம் ஆண்டு முதல் இவ்விதழ் தமிழ், சிங்களம், ஆங்கிலம் ஆகிய மும்மொழிகளிலும் வெளிவருகின்றன.  

## உள்ளடக்கம்
இவ்விதழில் இலங்கை நூலகம் தொடர்பான பல்வேறுபட்ட தகவல்களும் நூலகவியல் தொடர்பான பல்வேறுபட்ட கட்டுரைகளும் இடம்பெற்றிருந்தன. மேலும், இலங்கையில் நூலகவியலோடு தொடர்புபட்ட பல்வேறுபட்ட செய்தி அறிக்கைகளும் உள்வாங்கப்பட்டிருந்தது.